3. ลักษณะการประกอบธุรกิจ

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทศรีอยุธยาประกันภัย จำกัด (มหาชน) เป็นบริษัทประกันภัยชั้นนำของประเทศ
ถือกำเนิดขึ้นเมื่อวันที่ 7 ตุลาคม 2493 ด้วยทุนจดทะเบียน 2 ล้านบาท
เพื่อดำเนินธุรกิจรับประกันวินาศภัยทุกประเภท ได้แก่ การประกันอัคคีภัย
การประกันภัยทางทะเลและขนส่ง การประกันภัยเบ็ดเตล็ด และการประกันภัยรถยนต์

สำนักงานใหญ่ของบริษัทตั้งอยู่ที่ ชั้น 7 อาคารเพลินจิตทาวเวอร์ เลขที่ 898 ถนนเพลินจิต
แขวงลุมพินี เขตปทุมวัน กรุงเทพมหานคร 10330 โทรศัพท์ (662) 263-0335 โทรสาร (662)
263-0589 Website : www.ayud.co.th E-mail : info@ayud.co.th

ปัจจุบันบริษัทมีทุนทะเบียนจำนวน 500 ล้านบาท ชำระแล้ว 250 ล้านบาท
เป็นบริษัทมหาชนจำกัดซึ่งจดทะเบียนในตลาดหลักทรัพย์แห่งประเทศไทย ในระยะ 13 ปีที่ผ่านมา
บริษัทได้ขยายสาขาจำนวน 12 แห่งในต่างจังหวัด และ 6
สาขาเฉพาะเพื่อบริการชดใช้ค่าสินไหมทดแทน

การเปลี่ยนแปลงในระหว่างปี 2553

เมื่อวันที่ 12 มีนาคม 2553 ที่ประชุมคณะกรรมการบริษัทมีมติอนุมัติการเข้าซื้อหุ้นของบริษัท บีที
ประกันภัย จำกัด (“บีทีไอ”) ซึ่งเป็นบริษัทประกันวินาศภัย จากธนาคารซีไอเอ็มบี ไทย จำกัด
(มหาชน) (“ซีไอเอ็มบีที”) ซึ่งถือหุ้นเป็นจำนวนร้อยละ 99.99
ของจำนวนหุ้นที่มีสิทธิออกเสียงและจำหน่ายแล้วทั้งหมดของ บีทีไอ ทั้งนี้
เพื่อเป็นการสนับสนุนแผนการขยายธุรกิจของบริษัท
และคณะกรรมการบริษัทยังเล็งเห็นถึงโอกาสที่จะขยายช่องทางการจัดจำหน่ายผลิตภัณฑ์ของบริษัทผ่านการดำเนินการวิสาหกิจธนาคารและประกันภัย
(Bancassurance) โดยผ่านช่องทางการจัดจำหน่ายของซีไอเอ็มบีที
จึงมีมติอนุมัติให้บริษัทเข้าทำสัญญาวิสาหกิจธนาคารและประกันภัย (Bancassurance Agreement)
กับซีไอเอ็มบีที ซึ่งถือเป็นส่วนหนึ่งของการซื้อหุ้นของบีทีไอดังกล่าว
โดยราคาซื้อขายหุ้นของบีทีไอกำหนดในมูลค่าเท่ากับ 392 ล้านบาท
ซึ่งประกอบด้วยมูลค่าของหุ้นบีทีไอเท่ากับ 292 ล้านบาท และส่วนที่เหลืออีก 100 ล้านบาท
เป็นมูลค่าของสัญญาวิสาหกิจธนาคารและประกันภัย
ทั้งนี้มูลค่าของหุ้นบีทีไอดังกล่าวถือตามมูลค่าตามบัญชีสุทธิ ณ วันที่ 31 ธันวาคม 2552 ของบีทีไอ
ซึ่งมีมูลค่าเท่ากับ 292.07 ล้านบาท
อนึ่งราคาซื้อขายหุ้นดังกล่าวนี้จะมีการเปลี่ยนแปลงตามข้อกำหนดและเงื่อนไขที่ได้กำหนดไว้ในสัญญาซื้อขายหุ้น

ต่อมาเมื่อวันที่ 15 มีนาคม 2553 บริษัทได้ทำสัญญาซื้อขายหุ้นของบีทีไอกับซีไอเอ็มบีที
โดยตกลงซื้อหุ้นของบีทีไอ จำนวน 29,999,998 หุ้น คิดเป็นร้อยละ 99.99
ของจำนวนหุ้นที่มีสิทธิออกเสียงและจำหน่ายได้แล้วทั้งหมดของบีทีไอ ในราคาเท่ากับ 292 ล้านบาท
และเมื่อวันที่ 26 มีนาคม 2553
บริษัทได้ทำสัญญาวิสาหกิจธนาคารและประกันภัยกับซีไอเอ็มบีทีและบริษัทย่อยของซีไอเอ็มบีทีบางบริษัท
โดยมีระยะเวลาที่กำหนดไว้ 10 ปี

ทั้งนี้สัญญาการซื้อขายหุ้นบีทีไอดังกล่าว
จะมีผลบังคับใช้ต่อเมื่อคู่สัญญาทั้งสองฝ่ายได้มีการปฏิบัติตามเงื่อนไขที่กำหนดไว้ในสัญญาซื้อขายหุ้น
ซึ่งรวมถึงการได้รับอนุญาตจากคณะกรรมการกำกับและส่งเสริมการประกอบธุรกิจประกันภัย
และการได้รับอนุมัติจากที่ประชุมสามัญผู้ถือหุ้นของบริษัท
และสัญญาวิสาหกิจธนาคารและประกันภัยดังกล่าวจะเริ่มมีผลบังคับใช้ต่อเมื่อการซื้อขายหุ้นบีทีไอ
ได้ดำเนินการแล้วเสร็จ

เมื่อวันที่ 20 เมษายน 2553 ที่ประชุมผู้ถือหุ้นของบริษัทมีมติอนุมัติการเข้าซื้อหุ้นของบีทีไอ จำนวน
29,999,998 หุ้น คิดเป็นร้อยละ 99.99 ของจำนวนหุ้นที่มีสิทธิออกเสียงและจำหน่ายได้แล้วทั้งหมด
รวมทั้งอนุมัติให้บริษัท เข้าทำสัญญาวิสาหกิจธนาคารและประกันภัย ในมูลค่ารวมทั้งสิ้น 392 ล้านบาท
นอกจากนั้นยังอนุมัติแนวทางของแผนการควบรวมธุรกิจและให้คณะผู้บริหารของบริษัทจัดทำรายละเอียดของแผนการควบรวมธุรกิจ
เสนอให้ที่ประชุมคณะกรรมการบริษัทได้พิจารณาอนุมัติก่อนนำเสนอสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) ให้ความเห็นชอบ
และมอบอำนาจให้กรรมการผู้มีอำนาจลงนามของบริษัทจำนวนสองคนเป็นผู้ลงนามในสัญญาซื้อขายหุ้น
และ/หรือสัญญาวิสาหกิจธนาคารและประกันภัย ตราสารการโอนหุ้น และเอกสารอื่นใด
ตลอดจนดำเนินการใดๆ ซึ่งเกี่ยวข้องและจำเป็นต่อการทำรายการดังกล่าว
ทั้งนี้ตามแผนการควบรวมธุรกิจดังกล่าวระบุหลักเกณฑ์ที่มีสาระสำคัญดังนี้

(1) ภายหลังจากการซื้อหุ้นของบีทีไอแล้ว
    บริษัทจะดำเนินการโอนทรัพย์สินที่เกี่ยวข้องกับการประกันวินาศภัยบางส่วน
    (ซึ่งไม่รวมถึงกรมธรรม์ประกันภัยที่บริษัทรับประกันอยู่ในปัจจุบัน) ไปยังบีทีไอ
    และจะทยอยระงับการประกอบธุรกิจประกันวินาศภัยของบริษัท
    โดยบริษัทจะงดการออกกรมธรรม์ประกันภัยใหม่และการต่ออายุกรมธรรม์ประกันภัย
    โดยกรมธรรม์ประกันภัยที่ยังมีผลใช้บังคับอยู่ในปัจจุบันจะยังคงได้รับความคุ้มครองจากบริษัทไปจนกว่าจะหมดอายุกรมธรรม์
    ในการนี้บริษัทจะดำเนินการให้ลูกค้าที่ต้องการจะทำการต่ออายุกรมธรรม์ประกันภัย
    ที่ประกันภัยกับบริษัทไปทำกรมธรรม์ประกันภัยกับบีทีไอแทน
    (“การทยอยระงับการประกอบกิจการ”)

(2) การทยอยระงับการประกอบกิจการดังกล่าวคาดว่าจะแล้วเสร็จภายในสิ้นปี พ.ศ. 2554
    โดยจากนั้น บีทีไอจะเป็นผู้ดำเนินการประกอบธุรกิจประกันวินาศภัยต่อไป
    และบริษัทจะดำเนินการเปลี่ยนสถานะเป็นบริษัทที่ประกอบธุรกิจการลงทุนและถือหุ้นในบริษัทต่างๆ
    เป็นหลัก (Investment Holding Company)
    แต่ยังดำรงสถานะเป็นบริษัทจดทะเบียนในตลาดหลักทรัพย์แห่งประเทศไทย

เมื่อวันที่ 17 กันยายน 2553 สำนักงานคณะกรรมการกำกับและส่งเสริมการประกอบธุรกิจประกันภัย
ได้ให้ความเห็นชอบให้บริษัทได้มาซึ่งหุ้นของบีทีไอ โดยมีวัตถุประสงค์เพื่อการโอนและรับโอนกิจการ
และให้ความเห็นชอบโครงการโอนกิจการทั้งหมดของบริษัทให้แก่บีทีไอ
โดยให้บริษัทดำเนินการโอนและรับโอนกิจการให้แล้วเสร็จภายในวันที่ 31 ธันวาคม 2554

เมื่อวันที่ 3 พฤศจิกายน 2553
บริษัทได้ทำบันทึกข้อตกลงเพิ่มเติมร่วมกันกับซีไอเอ็มบีทีโดยบันทึกดังกล่าวกำหนดให้วันที่ 4
พฤศจิกายน 2553 เป็นวันที่สัญญาการซื้อขายหุ้นของบีทีไอมีผลบังคับในการโอนธุรกิจ
โดยให้บริษัทรับโอนหุ้นของบีทีไอ และจ่ายชำระเงินจำนวน 392 ล้านบาท
เป็นค่าหุ้นของบีทีไอตามสัญญาซื้อขายหุ้นบีทีไอ ฉบับลงวันที่ 15 มีนาคม 2553
และค่าสัญญาวิสาหกิจธนาคารและประกันภัย ตามสัญญาลงวันที่ 26 มีนาคม 2553 อย่างไรก็ตาม
ตามบันทึกข้อตกลงเพิ่มเติมดังกล่าวได้กำหนดให้ใช้มูลค่าตามบัญชีสุทธิของบีทีไอ ณ วันที่ 30 กันยายน
2553 เป็นราคาซื้อขายหุ้นบีทีไอ ซึ่งจะได้มีการจ่ายชำระส่วนต่างในภายหลัง

เมื่อวันที่ 4 พฤศจิกายน 2553 บริษัทได้รับโอนหุ้นของบีทีไอ และได้จ่ายชำระเงินค่าหุ้น จำนวน
292
ล้านบาทและค่าสัญญาวิสาหกิจธนาคารและประกันภัย จำนวน 100 ล้านบาท ดังกล่าวแล้ว
ส่งผลให้บริษัท บีที ประกันภัย จำกัด เป็นบริษัทย่อยของบริษัท ณ วันดังกล่าว

วิสัยทัศน์องค์กร (Vision) ของบริษัทมีดังนี้

-   ก้าวสู่ความเป็นผู้นำในตลาดที่เหมาะสมกับศักยภาพของบริษัท

ภารกิจองค์กร (Mission) ของบริษัทมีดังนี้

-   เรา………………………………………………………………………

-   จ้างงานบุคลากรที่มีทักษะและมีจิตวิญญาณเป็นเจ้าของธุรกิจ

-   พัฒนาผลิตภัณฑ์ที่มีนวัตกรรมใหม่ๆ

-   ให้การบริการที่เป็นเลิศ

-   รับรองการเจริญเติบโตของเบี้ยประกันให้มีความยั่งยืน

-   ส่งผลกำไรที่มีการการเติบโตต่อเนื่อง

-   ให้คำมั่นสัญญาว่าจะเปลี่ยนแปลงและปรับปรุงอย่างต่อเนื่อง

ธุรกิจองค์กร ของบริษัทมีดังนี้

-   เราจัดมอบวิธีการแก้ปัญหาด้านประกันภัยให้กับลูกค้าในการจัดการความเสี่ยงและโอกาสต่างๆ

นอกจากนี้บริษัทยังคงรักษาไว้ซึ่งปรัชญาในการประกอบธุรกิจด้วยความระมัดระวัง
เพื่อสร้างความมั่นคง และเน้นประสิทธิภาพการบริการแก่ลูกค้า โดยยึดหลักความซื่อสัตย์
ยุติธรรมและจริงใจ ซึ่งได้ยึดถือมาตลอดช่วงเวลา 60 กว่าปีที่ผ่านมา
ทั้งนี้เพื่อให้สอดคล้องกับคติพจน์ (Slogan) ของบริษัทที่ว่า “มั่นคง มั่นใจ
ประกันภัยกับศรีอยุธยาประกันภัย”

(2) โครงสร้างรายได้ของบริษัทและบริษัทย่อย

โครงสร้างรายได้หลักของบริษัทแบ่งได้เป็นสองส่วน คือ
รายได้จากการรับประกันภัยและรายได้จากการลงทุน โดยมีรายละเอียดในงวดสำหรับปีสิ้นสุดวันที่
31 ธันวาคม 2553, 2552 และ 2551 ดังนี้

(หน่วย : บาท)

+----------------------+---------+----+---------+----+--------+----+
|                      | 2553    |    | 2552    |    | 2551   |    |
+----------------------+---------+----+---------+----+--------+----+
|                      | จ       | %  | จ       | %  | จำ     | %  |
|                      | ำนวนเงิน |    | ำนวนเงิน |    | นวนเงิน |    |
+----------------------+---------+----+---------+----+--------+----+
| รายได้จากการรับประกันภัย |         |    |         |    |        |    |
+----------------------+---------+----+---------+----+--------+----+
|  อัคคีภัย               | 339,    | 27 | 308,    | 30 | 300,5  | 32 |
|                      | 930,727 | .0 | 440,278 | .4 | 10,505 | .5 |
+----------------------+---------+----+---------+----+--------+----+
| ภัยทางทะเลและขนส่ง     | 61,     | 4  | 43,     | 4  | 43,6   | 4  |
|                      | 538,936 | .9 | 018,617 | .2 | 66,757 | .7 |
|                      |         | 4. |         |    |        |    |
+----------------------+---------+----+---------+----+--------+----+
| ภัยเบ็ดเตล็ด            | 268,    | 21 | 160,    | 15 | 155,5  | 16 |
|                      | 221,740 | .3 | 864,172 | .9 | 87,597 | .8 |
+----------------------+---------+----+---------+----+--------+----+
| ภัยรถยนต์              | 590,    | 46 | 502,    | 49 | 426,3  | 46 |
|                      | 000,063 | .8 | 507,012 | .5 | 62,495 | .0 |
+----------------------+---------+----+---------+----+--------+----+
| รวม                  | 1,259,  | 1  | 1,014,  | 1  | 926,1  | 1  |
|                      | 691,466 | 00 | 830,079 | 00 | 27,354 | 00 |
|                      |         | .0 |         | .0 |        | .0 |
+----------------------+---------+----+---------+----+--------+----+

(หน่วย : บาท)

+----------------------+---------+----+---------+----+--------+----+
|                      | 2553    |    | 2552    |    | 2551   |    |
+----------------------+---------+----+---------+----+--------+----+
|                      | จ       | %  | จ       | %  | จำ     | %  |
|                      | ำนวนเงิน |    | ำนวนเงิน |    | นวนเงิน |    |
+----------------------+---------+----+---------+----+--------+----+
| 1.                   | 1,259,  | 79 | 1,014,  | 81 | 926,1  | 75 |
| รายได้จากการรับประกันภัย | 691,466 | .6 | 830,079 | .0 | 27,354 | .8 |
+----------------------+---------+----+---------+----+--------+----+
| 2. รายได้จากการลงทุน   | 313,    | 19 | 235,    | 18 | 290,0  | 23 |
|                      | 058,858 | .8 | 281,574 | .8 | 89,990 | .8 |
+----------------------+---------+----+---------+----+--------+----+
| 3. รายได้อื่น           | 9,      | 0  | 2,      | 0  | 5,0    | 0  |
|                      | 063,831 | .6 | 735,390 | .2 | 46,984 | .4 |
+----------------------+---------+----+---------+----+--------+----+
| รวมรายได้ทั้งหมด        | 1,581,  | 1  | 1,252,  | 1  | 1      | 1  |
|                      | 814,155 | 00 | 847,043 | 00 | ,221,2 | 00 |
|                      |         | .0 |         | .0 | 64,328 | .0 |
+----------------------+---------+----+---------+----+--------+----+

หมายเหตุ บริษัทแสดงข้อมูลเกี่ยวกับนโยบายเงินลงทุนในหัวข้อ 5
เรื่องทรัพย์สินที่ใช้ในการประกอบธุรกิจ

สัดส่วนโครงสร้างรายได้ของบริษัทในปี 2553 ได้มีการเปลี่ยนแปลงจากปี 2552
โดยมีสัดส่วนของรายได้จากการรับประกันภัยของปี 2553 ลดลงเพียงเล็กน้อยจากอัตราร้อยละ 81
ในปี 2552 เป็นอัตราร้อยละ 79.6 อย่างไรก็ตามในปี 2554
บริษัทยังคงมีนโยบายที่จะขยายงานรับประกันภัยในส่วนภูมิภาคให้มากขึ้น อีกทั้งโครงการ
Bancassurance ซึ่งทางธนาคารกรุงศรีอยุธยา จำกัด(มหาชน) และธนาคารซีไอเอ็มบี ไทย
จำกัด(มหาชน) ทำหน้าที่เป็นนายหน้าหาประกันให้กับบริษัท
ก็เป็นอีกช่องทางการจำหน่ายที่บริษัทให้การสนับสนุนอยู่เพื่อเพิ่มรายได้จากการรับประกันภัย

สัดส่วนรายได้จากการลงทุนของปี 2553 เพิ่มขึ้นจากอัตราร้อยละ 18.8 ในปี 2552
เป็นอัตราร้อยละ 19.8
เนื่องจากรายได้จากการลงทุนสุทธิซึ่งประกอบด้วยรายได้จากดอกเบี้ยและเงินปันผลของปี 2553
เพิ่มขึ้นจากปีก่อนคิดเป็นอัตราร้อยละ 21.3 ในขณะเดียวกันกำไรจากการลงทุนในหลักทรัพย์ของปี
2553 ก็เพิ่มขึ้นจากปีก่อนด้วยเช่นกันในอัตราร้อยละ 83.85

(3) เป้าหมายการดำเนินธุรกิจ

เป้าหมายการดำเนินธุรกิจของบริษัทประกอบด้วย การรักษาความสามารถในการทำกำไรให้สูงที่สุด
โดยเน้นการเจริญเติบโตของเบี้ยประกันภัยรับ มุ่งบริหารสินทรัพย์ลงทุนให้มีผลตอบแทนที่สูง
เน้นประสิทธิภาพในการดำเนินงานและควบคุมค่าใช้จ่ายในการดำเนินงาน

จากเป้าหมายการดำเนินธุรกิจของบริษัทที่กำหนดไว้ การดำเนินงานของบริษัทในปี 2553
บริษัทมีเบี้ยประกันภัยรับจำนวน 2,095.10 ล้านบาท เพิ่มขึ้นจากปี 2552 ซึ่งมีจำนวน 1,829.85
ล้านบาท เพิ่มขึ้นในอัตราร้อยละ 14.50
โดยบริษัทมีกำไรจากการรับประกันภัยลดลงจากปีก่อนจำนวน 35.05
ล้านบาทหรือคิดเป็นอัตราร้อยละ 9.05
ซึ่งเป็นผลมาจากค่าสินไหมทดแทนที่เกิดขึ้นระหว่างปีเพิ่มขึ้นจำนวน 148.51 ล้านบาท
หรือคิดเป็นอัตราร้อยละ 35.23 จากงวดเดียวกันของปี 2552
โดยมีอัตราส่วนค่าสินไหมทดแทนเท่ากับ 45.26 เพิ่มขึ้นจากงวดเดียวกันของปีก่อนซึ่งมีอัตราร้อยละ
41.54 เนื่องจากการเพิ่มขึ้นของค่าสินไหมภัยเบ็ดเตล็ดและภัยรถยนต์
อันเนื่องมาจากเหตุการณ์อุทกภัยที่หาดใหญ่ซึ่งเกิดขึ้นในช่วงไตรมาสที่ 4 ของปี 2553
นอกจากนี้ค่าใช้จ่ายในการรับประกันภัยอื่นๆเพิ่มขึ้นจากปีก่อนจำนวน 131.40
ล้านบาทหรือคิดเป็นอัตราร้อยละ 63.73 เนื่องจากปริมาณธุรกิจที่เพิ่มมากขึ้น

ในด้านการลงทุนบริษัทมีรายได้จากการลงทุนสุทธิในปี 2553 เพิ่มขึ้นจากปีก่อนจำนวน 39.64
ล้านบาทหรือคิดเป็นอัตราร้อยละ 21.27 ซึ่งเป็นผลมาจากอัตราดอกเบี้ยในตลาดเงินของปี 2553
ได้ปรับตัวเพิ่มขึ้นจากปีก่อน กำไรจากการลงทุนในหลักทรัพย์ของปี 2553 เพิ่มขึ้นจากปีก่อนจำนวน
39.17 ล้านบาทหรือคิดเป็นอัตราร้อยละ 83.85 นอกจากนี้ ณ สิ้นปี 2553
บริษัทยังมีกำไรที่ยังไม่เกิดขึ้นจากการลงทุนในหลักทรัพย์จำนวน 246.27 ล้านบาทเพิ่มขึ้นจากปี
2552 จำนวน 77.25 ล้านบาท หรือคิดเป็นอัตราร้อยละ 45.71
เนื่องจากดัชนีตลาดหลักทรัพย์แห่งประเทศไทยในปี 2553 จะมีการปรับตัวขึ้นอย่างมาก
โดยดัชนีตลาดหลักทรัพย์ฯ ณ สิ้นปี 2553 ได้ปรับตัวสูงขึ้นร้อยละ 40.60 เมื่อเทียบกับสิ้นปี 2552
จากความเชื่อมั่นว่าเศรษฐกิจไทยมีแนวโน้มขยายตัวดีอย่างต่อเนื่อง
โดยได้ปัจจัยหนุนหลักจากสภาพคล่องในระบบการเงินทั่วโลกที่มีอยู่ในระดับสูง
หลังจากที่รัฐบาลในประเทศต่างๆอัดฉีดเงินเพื่อแก้ไขปัญหาเศรษฐกิจ
และการดำเนินนโยบายดอกเบี้ยต่ำของรัฐบาลทั่วโลก ทำให้เม็ดเงินไหลเข้าสู่สินทรัพย์เสี่ยง
กอปรกับปัจจัยทางการเมืองที่คลี่คลายลงและรัฐบาลได้ออกมาตรการเพื่อกระตุ้นภาวะเศรษฐกิจ
อย่างไรก็ตามบริษัทก็ได้พยายามอย่างเต็มที่เพื่อที่จะนำมาซึ่งผลตอบแทนที่เหมาะสมกับแต่ละสถานการณ์ในความเสี่ยงที่ยอมรับได้และได้คำนึงถึงความมั่นคงของการลงทุนเป็นสำคัญโดยได้ทำการลงทุนด้วยความระมัดระวังและรอบคอบ
เพื่อผลประโยชน์สูงสุดของผู้ถือหุ้น จากปัจจัยต่างๆที่ได้กล่าวข้างต้นส่งผลให้บริษัทมีกำไรสุทธิในปี
2553 จำนวน 321.66 ล้านบาท เพิ่มขึ้นจากปี 2552 ซึ่งมีกำไรสุทธิ 272.35 ล้านบาท
ซึ่งเพิ่มขึ้นจำนวน 49.31 ล้านบาท หรือคิดเป็นอัตราร้อยละ 18.10